laion/Wikipedia-Exotic huggingface dataset:
კასლბარი

კასლბარი (ინგლ. Castlebar; ირლ. Caisleán an Bharraigh, „ბარის ციხე-სიმაგრე“) — ქალაქი ირლანდიაში, მეიოს საგრაფოს ადმინისტრაციული ცენტრი (კონაქტის პროვინცია), ასევე მისი უდიდესი ქალაქი. ადგილობრივი სარკინიგზო სადგური გაიხსნა 1862 წლის 17 დეკემბერს. მოსახლეობა — 11 891 ადამიანი (2006 წლის მონაცემებით). 2002 წელს მოსახლეობა შეადგენდა 11 371 ადამიანს. 2006 წლის აღწერის მონაცემები: ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“). 1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით. 1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით. ოფიციალური საიტი ↑ Castlebar station (PDF). Railscot - Irish Railways. დაარქივებულია ორიგინალიდან — 2011-02-17. ციტირების თარიღი: 2007-09-06. ↑ Theme 2 — 5 : Number of persons by religion, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Ethnicity. Theme 2 - 3 : Usually resident population by ethnic or cultural background, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Theme 3 — 1 : Number of persons aged 3 or over by ability to speak Irish, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Theme 3 - 2 : Irish speakers aged 3 or over by frequency of speaking Irish, 2006. Central Statistics Office Ireland. დაარქივებულია ორიგინალიდან — 2013-07-21. ციტირების თარიღი: 2010-02-02. ↑ Theme 6 - 1(a) : Number of private households by type of accommodation, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02.
როსკომონი

როსკომონი (ინგლ. Roscommon; ირლ. Ros Comáin, „წმინდა კომანის ტყე“) — ქალაქი ირლანდიაში, როსკომონის საგრაფოს ადმინისტრაციული ცენტრი (კონაქტის პროვინცია), ასევე მისი უდიდესი დასახლება. ადგილობრივი სარკინიგზო სადგური გაიხსნა 1860 წლის 13 თებერვალს. მოსახლეობა — 5 017 ადამიანი (2006 წლის მონაცემებით). 2002 წელს მოსახლეობა შეადგენდა 4 489 ადამიანს. 2006 წლის აღწერის მონაცემები: ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“). 1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით. 1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით. ↑ Roscommon station. Railscot - Irish Railways. დაარქივებულია ორიგინალიდან — 2011-02-17. ციტირების თარიღი: 2007-09-2007. ↑ Theme 2 — 5 : Number of persons by religion, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Ethnicity. Theme 2 - 3 : Usually resident population by ethnic or cultural background, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Theme 3 — 1 : Number of persons aged 3 or over by ability to speak Irish, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02. ↑ Theme 3 - 2 : Irish speakers aged 3 or over by frequency of speaking Irish, 2006. Central Statistics Office Ireland. დაარქივებულია ორიგინალიდან — 2013-07-21. ციტირების თარიღი: 2010-02-02. ↑ Theme 6 - 1(a) : Number of private households by type of accommodation, 2006. Central Statistics Office Ireland. დაარქივებულია ორიგინალიდან — 2013-07-20. ციტირების თარიღი: 2010-02-02.
როსკომონი (მრავალმნიშვნელოვანი)

ტერმინით როსკომონი შეიძლება აღნიშნული იყოს: როსკომონი — დასახლება ირლანდიაში როსკომონი — საგრაფო ირლანდიაში როსკომონი — ქალაქი აშშ-ში
სლაიგო (მრავალმნიშვნელოვანი)

ტერმინით სლაიგო შეიძლება აღნიშნული იყოს: სლაიგო — ქალაქი ირლანდიაში სლაიგო — საგრაფო ირლანდიაში
მენსტრუაცია

მენსტრუაცია, თვიური (ლათ. mensis – თვე) — საშვილოსნოს ლორწოვანი გარსის ფუნქციური შრის ჩამოფცქვნა სისხლის გამოყოფით მენსტრუალური ციკლის ერთ-ერთ ფაზაში. სქესობრივი ციკლი, რასაც თან ახლავს ყოველთვიური სისხლდენა. მენსტრუალური ციკლი გამოიხატება საკვერცხეების და ქალის სასქესო გზების პერიოდული ცვლილებებით, ფსიქოლოგიურ-ქცევითი რეაქციებით და ა.შ. ქალის ყოველთვიური სისხლის დენა საშვილოსნოდან იწყება სქესობრივი მომწიფების პერიოდში. განასხვავებენ ნაადრევ, შეგვიანებულ და სხვა მენსტრუაციებს. მენსტრუაცია მენსტრუალური ციკლის გარეგანი გამოვლენაა. მენსტრუალური ციკლი — პრიმატების სქესობრივი ციკლი, რასაც თან ახლავს თვიური (მენსტრუაცია). მენსტრუალური ციკლი გამოიხატება საკვერცხეების და მდედრის სასქესო გზების პერიოდული ცვლილებებით, ფსიქოლოგიურქცევითი რეაქციებით და ა.შ. ქალის ყოველთვიური სისხლის დენა საშვილოსნოდან იწყება სქესობრივი მომწიფების პერიოდში და წყდება 40-50 წლის ასაკში. ↑ მენსტრუაცია ↑ მენსტრუაცია - სამედიცინო ტერმინოლოგიის განმარტებითი ლექსიკონი ↑ ქართული საბჭოთა ენციკლოპედია, ტ. 6, თბ., 1983. — გვ. 576. ↑ მენსტრუალური ციკლი - ბიოლოგიური და სამედიცინო ტერმინები და ცნებები
ჩონჩხი

ჩონჩხი — ცხოველებისა და ადამიანის მაგარი ქსოვილების ერთობლიობა, რომელიც წარმოადგენს სხეულის საყრდენს და, ამასთან ერთად, იცავს ორგანიზმს მექანიკური დაზიანებისაგან. განასხვავებენ გარეგან და შინაგან ჩონჩხს. უხერხემლოების უმრავლესობის ჩონჩხი გარეგანია და, ჩვეულებრივად, წარმოდგენილია ნიჟარის ან კუტიკულის სახით. კუტიკულური გარეგანი ჩონჩხი, რომელიც დამახასიათებელია განსაკუთრებით ფეხსახსრიანებისათვის, შედგება ქიტინისაგან. უხერხემლოების შინაგანი ჩონჩხი პრიმიტიულ შემთხვევაში (ღრუბლები) წარმოდგენილია კიროვანი და კაჟოვანი ნემსებით — სპიკულებით. უმდაბლესი ქორდიანების — უქალოების შინაგანი ჩონჩხი წარმოდგენილია გრძელი საღერძე სიმით — ქორდით. ხერხემლიანების შინაგანი ჩონჩხი იყოფა საღერძე, თავისა (ქალა) და კიდურების ჩონჩხებად. ემბრიონების შინაგანი ჩონჩხი ჯერ ხრტილოვანია და შემდეგ თანდათანობით ხდება გაძვალება (არასრულად). მრგვალპირიანებისა და ხრტილიანი თევზების შინაგანი ჩონჩხი მთელი სიცოცხლის მანძილზე ხრტილოვანად რჩება. ძვლები და ხრტილები ერთმანეთს უკავშირდება მოძრავად (სახსრით) ან უძრავად. საღერძე ჩონჩხი ჩვეულებრივად, წარმოდგენილია ცალკეული მალებისაგან შედგენილი ხერხემლით, რომელიც ემბრიონში ცვლის ქორდას. მალების ზევითა მორჩები ანუ რკალები ერთმანეთს უერთდება და ქმნის ზურგის ტვინის არხს, რომელშიც მოთავსებულია ზურგის ტვინი. მალების სხეულებს ემაგრება ნეკნები, რომლებიც მკერდის ძვალთა შეერთებით ქმნიან გულმკერდს. ზვიგენისებრი თევზების მალების სხეულები ხრტილოვანია, უმაღლესი თევზების და ხმელეთის ხერხემლიანებისა — ძვლოვანი. ადამიანის ჩონჩხის შემადგენლობაში 200 ძვალზე მეტია (სასმენი ძვლების ჩაუთვლელად). ადამიანის ჩონჩხის შესწავლას — ოსტეოლოგიას ანთროპოლოგიაში გარკვეული მნიშვნელობა აქვს, ვინაიდან ცალკეული ძვლები, განსაკუთრებით კი მათი თანაფარდობა, სხვადასხვა რასობრივ ჯგუფში გარკვეული დიფერენცირების სურათს ქმნიან. ადამიანის ჩონჩხი შეგიძლიათ იხილოთ მედიაფაილები თემაზე „ჩონჩხი“ ვიკისაწყობში. ჩონჩხი – ენციკლოპედია ბრიტანიკა (ინგლისური) ქართული საბჭოთა ენციკლოპედია, ტ. 11, თბ., 1987. — გვ. 148. Догель В. А., Сравнительная анатомия беспозвоночных, ч. 1, Л., 1938; Шмальгаузен И. И., Основы сравнительной анатомии позвоночных животных, 4 изд., М., 1947; Иванов Г. Ф., Основы нормальной анатомии человека, т. 1, М., 1949; Быстров А. П., Прошлое, настоящее. будущее человека. Л., 1957; Рогинский Я. Я., Левин М. Г., Антропология, 2 изд., М., 1963; Беклемишев В. Н., Основы сравнительной анатомии беспозвоночных, 3 изд., т. 1—2, М., 1964; Синельников Р. Д., Атлас анатомии человека, 4 изд., т. 1, М., 1972.
Baidu

Baidu, Inc. (百度公司) — 2000 წლის 8 იანვარს დაარსებული ჩინური ვებ-სერვისების კომპანია. მისი საძიებო სისტემა იკავებს მსოფლიოში მესამე ადგილს საძიებო მოთხოვნების დამუშავების მხრივ. იაპონური ანალოგის გაშვების შემდეგ პოპულარობით გაუსწრო Bing-ს. გააჩნია საკუთარი ინტერნეტ-ენციკლოპედია, რომელიც ჩინური ვიკიპედიის ანალოგია და წარმატებით უსწრებს. Baidu-ს ინდექსში ინახება 740 მილიონზე მეტი ვებ-საიტი, 80 მილიონზე მეტი გამოსახულება და 10 მილიონზე მეტი მედიაფაილი. (ჩინური) ოფიციალური საიტი (ინგლისური) კორპორატიული ინფორმაცია Baidu იაპონია
ხურშიდ დავრონი

ხურშიდ დავრონი (უზბეკ. Xurshid Davron; დ. 20 იანვარი, 1952, სამარყანდი) — უზბეკი პოეტი, დრამატურგი, მწერალი, ისტორიკოსი, მთარგმნელი და ტელეჟურნალისტი. უზბეკეთის სახალხო პოეტი (1999.) საერთაშორისო პრემიის „ოქროს კალმის“ მფლობელი. მაჰმუდ კაშგარის სახელობის საერთაშორისო პრემიის მფლობელი. ხურშიდ დავრონი დაიბადა 1952 წლის 20 იანვარს ქალაქ სამარყანდში. ის არის სუფიზმის, სამარყანდის, თურქესტანის, დიდი თემურის (თემურ ლენგის), თემურიდების ისტორიის ერთ-ერთი წამყვანი სპეციალისტი. მისი წიგნები და ლექსები გამოცემულია აზერბაიჯანულ, პოლონურ, ბულგარულ, რუსულ, ინგლისურ, იაპონურ და მსოფლიოს მრავალ სხვა ენაზე. საერთაშორისო პოეტური ფესტივალების აქტიური მონაწილე პოლონეთში, ბულგარეთში, თურქეთში, საქართველოში, კორეაში და სხვ. აგრეთვე, აზიის მწერალთა კონგრესის მონაწილე (აშშ. ვაშინგტონი. 1996 წ.) და თურქულენოვანი პოეტების პირველი საერთაშორისო კონგრესის მონაწილე (თურქეთი, ბურსა-კონია, მაისი, 1992 წელი). მან უზბეკურ ენაზე თარგმნა დიდი თურქი პოეტისა და მწერლის ნამიკ ქემალის დრამა „ჯელალ ად-დინ ხორეზმშაჰი“. ავტორია მხატვრულ-დოკუმენტური სერიალის — „თემურნომი“ („თემურიადა“), რომელიც მოგვითხრობს ცნობილ სახელმწიფო მოღვაწესა და მხედართმთავარ თემურ ლენგზე (1996) და სხვ. ეროვნული პარლამენტის წევრი (2000-2004 წ.წ.) ავტორის პერსონალური საიტი ხურშიდ დავრონის ვიდეო-პიესები "ბაბური" ავტორის შრომები საიტზე amazon.co.uk ავტორის ნაწარმოებები ელექტრონულ ფორმატში ავტორის პოეტური ნაწარმოებები ხურშიდ დავრონი Facebook-ზე
ალასკა

ალასკა (ინგლ. Alaska) — შტატი აშშ-ში, მდებარეობს წყნარი ოკეანის რეგიონში. სახელი ინუიტების ენაზე „კონტინენტს“ ნიშნავს. 1741- აღმოაჩინა კაპიტანმა ვიტუს ბერინგმა. 1744 – რუსეთის კოლონია გახდა. 1845 – 1838 ათასი მოსახლე იყო, მათ შორის 640 რუსი. 1867 – იყიდა აშშ-მ 7,2 მლნ დოლარად. 1884 – ოლქი. 1912 – ტერიტორია. 1959 – აშშ-ს შტატი. ფართობი - 1,717,856 კმ.კვ. აქ მდებარეობს ამერიკის უმაღლესი მწვერვალი მაკ-კინლი (6190 მ). მოსახლეობა – 710 ათასი (თეთრი 66.7 %, აფროამერიკელი 3,3 %, ლათინურამერიკელი 5,5 %, ინდიელი, ალეუტი და ინუიტი 14,8 %, აზიელი 5,4 %). ქალაქის მოსახლეობა - 64,5 %. ქალაქები – ჯუნო (დედაქალაქი) 32 ათასი, ანკორიჯი, 292 ათასი, ფერბენკსი, 31 ათასი. ↑ http://www.alaskadispatch.com/article/20140423/alaskas-official-indigenous-languages-and-emotions-revitalization ↑ 2.0 2.1 2.2 https://www.npr.org/sections/thetwo-way/2014/04/21/305688602/alaska-oks-bill-making-native-languages-official ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 http://www.legis.state.ak.us/PDF/28/Bills/HB0216B.PDF ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a> ↑ (unspecified title) — ტ. 11. — გვ. 348. ↑ https://about.usps.com/who-we-are/postal-history/state-abbreviations.htm ↑ Video: 49th Star. Alaska Statehood, New Flag, Official, 1959/01/05 (1959). Universal Newsreel. https://archive.org/details/1959-01-05_49th_Star_Alaska_Statehood. წაკითხვის თარიღი: 20 თებერვალი, 2012.
რამინ გობეჯიშვილი

რამინ გობეჯიშვილი (დ. 15 სექტემბერი, 1941, ნიგვზნარა, საქართველოს სსრ — გ. 26 აგვისტო 2014, თბილისი, საქართველო) — ქართველი გეოგრაფი. გეოგრაფიის მეცნიერებათა დოქტორი (1995), პროფესორი (1996). სსრკ მეცნიერებათა აკადემიის გლაციოლოგიის სექციის ბიუროს წევრი (1988-1992), საქართველოს გეოგრაფიული საზოგადოების ვიცე-პრეზიდენტი (1996-2008), ვახუშტი ბაგრატიონის სახელობის გეოგრაფიის ინსტიტუტის დირექტორი (2005-2007). 1964 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1979 წელს დაიცვა საკანდიდატო დისერტაცია თემაზე: „მთიანი რაიონების თანამედროვე რელიეფწარმომქმნელი პროცესების კვლევა სტერეოფოტო-გრამმეტრიული მეთოდებით“, ხოლო 1995 წელს სადოქტორო დისერტაცია თემაზე: „საქართველოს თანამედროვე მყინვარები და ევრაზიის მთებში გამყინვარების ევოლუცია“. 1979-1981 წლებში ვახუშტი ბაგრატიონის გეოგრაფიის ინსტიტუტის უფროსი მეცნიერ-თანამშრომელი, 1981-1986 წლებში ვახუშტი ბაგრატიონის გეოგრაფიის ინსტიტუტის აეროკოსმოსური მეთოდების ლაბორატორიის ხელმძღვანელი, 1986-2006 წლებში ვახუშტი ბაგრატიონის გეოგრაფიის ინსტიტუტის გლაციოლოგიის ლაბორატორიის ხელმძღვანელი. 2003-2006 წლებში — თსუ-ის გეომორფოლოგია-გეოეკოლოგიის კათედრის გამგე. 1995-2003 წლებში — გეოგრაფია-გეოლოგიის ფაკულტეტზე კარტოგრაფია-გეოინფორმატიკის კათედრის პროფესორი. მონაწილეობდა ევრაზიის კონტინენტზე ჩატარებულ გლაციოლოგიურ და გეომორფოლოგიურ ექსპედიციებში. დამუშავებული აქვს ძველი გამყინვარების რეკონსტრუქციის კვლევის ახალი მეთოდი, რომლის მიხედვითაც შეადგინა კავკასიონის, ტიან-შანის, აღმოსავლეთ ანატოლიის, აღმოსავლეთ ტიბეტისა და ცენტრალური ჰიმალაის გვიანდელი პლეისტოცენური გამყინვარების რუკები. მონაწილეობდა „მსოფლიოს თოვლყინულოვანი რესურსების ატლასის“ შედგენაში (1997). რამინ გობეჯიშვილი 9 მონოგრაფიისა და 120 სტატიის ავტორია, აქედან ქართულად — 58, რუსულად — 47, ინგლისურად — 15. გარდაიცვალა 2014 წელს. დაკრძალულია სოფელ ნიგვზნარაში. ვაშაკიძე ც., ენციკლოპედია „საქართველო“, ტ. 2, თბ., 2012. — გვ. 54. რამინ გობეჯიშვილი — საქართველოს ბიოგრაფიული ლექსიკონი ↑ 1.0 1.1 რამინ გობეჯიშვილი – ვახუშტი ბაგრატიონის სახელობის გეოგრაფიის ინსტიტუტი. დაარქივებულია ორიგინალიდან — 2016-03-04. ციტირების თარიღი: 2013-02-28.
სენ-ჟერმენის საზავო ხელშეკრულება

ტერმინი სენ-ჟერმენის საზავო ხელშეკრულება შეიძლება აღნიშნავდეს: სენ-ჟერმენის საზავო ხელშეკრულება (1570) — საფრანგეთის მეფე შარლ IX-სა და ჰუგენოტებს შორის. სენ-ჟერმენის საზავო ხელშეკრულება (1679) — საფრანგეთს, შვედეთსა და ბრანდენბურგის საკურფიურსტოს შორის. სენ-ჟერმენის საზავო ხელშეკრულება (1919) — პირველი მსოფლიო ომის ბოლოს.
სენ-ჟერმენის საზავო ხელშეკრულება (1919)

სენ-ჟერმენის საზავო ხელშეკრულება — პირველი მსოფლიო ომის (1914-1918 წწ.) დამამთავრებელი ერთ-ერთი საზავო ხელშეკრულება, დამდები მხარეები იყვნენ: ერთი მხრით, აშშ, დიდი ბრიტანეთი, საფრანგეთი, იტალია, იაპონია და სხვა „მოკავშირე და გაერთიანებული სახელმწიფოები“ და, მეორე მხრით, ავსტრია. ხელი მოაწერეს ქალაქ სენ-ჟერმენ-ან-ლეში (პარიზის მახლობლად). 10 სექტემბერს სენ-ჟერმენის საზავო ხელშეკრულებამ დაადასტურა ავსტრია-უნგრეთის იმპერიის დაშლა და მის ტერიტორიაზე ავსტრიის რესპუბლიკის, უნგრეთის, ჩეხოსლოვაკიის, სერბია-ხორვატია-სლოვენიის (1929 წლიდან — იუგოსლავია) სახელმწიფოს შექმნა. ავსტრიამ იკისრა მთავარი „მოკავშირე და გაერთიანებული სახელმწიფოების“ მიერ დადგენილი ბულგარეთის, პოლონეთის, რუმინეთის, საბერძნეთის, სერბია-ხორვატია-სლოვენიის სახელმწიფოს და ჩეხოსლოვაკიის საზღვრების ცნობა. მასვე დაეკისრა რეპარაციები, აეკრძალა სამხედრო ავიაციისა და სამხედრო ფლოტის შექმნა. ბუკოვინის სახალხო ვეჩეს 1918 წლის 3 ნოემბრის გადაწყვეტილება ჩრდილოეთ ბუკოვინის საბჭოთა უკრაინასთან შეერთების შესახებ მხედველბაში არ მიიღეს და ბუკოვინა მთლიანად გადაეცა რუმინეთს, იტალიამ მიიღო სამხრეთ ტიროლი და სხვა ტერიტორიები. სენ-ჟერმენის საზავო ხელშეკრულების 88-ე მუხლი კრძალავდა ავსტრიის დამოუკიდებლობის შელახვას, მის შეერთებას გერმანიასთან (ანშლუსი), რაც შეესაბამებოდა 1919 წლის ვერსალის საზავო ხელშეკრულების 80-ე მუხლს. სენ-ჟერმენის საზავო ხელშეკრულება რატიფიცირებულ იქნა ავსტრიის დამფუძნებელი კრების მიერ 1919 წლის 17 ოქტომბერს. ძალაში შევიდა 1920 წლის 16 ივლისს. 1938 წლის მარტში ფაშისტური გერმანიის მიერ ავსტრიის დაპყრობით სენ-ჟერმენის საზავო ხელშეკრულების პირობები მთლიანად გაუქმდა. კობახიძე ი., ქართული საბჭოთა ენციკლოპედია, ტ. 9, თბ., 1985. — გვ. 288.
სვიატოსლავ I

სვიატოსლავ იგორის ძე — კიევის რუსეთის დიდი მთავარი 957-972 წლებში. მხედართმთავარი. მისი მმართველობის დროს კიევის რუსეთმა დიდ წარმატებას მიაღწია. გაანადგურა ხაზართა სახაკანო X საუკუნის 60-იან წლებში, ილაშქრა კამის ბულგართა და კავკასიის წინააღმდეგ. ბულგარეთის შემდეგ წამოიწყო ლაშქრობა ბიზანტიის წინააღმდეგ, მაგრამ დამარცხდა. მოკლეს პაჭანიკებმა. ქართული საბჭოთა ენციკლოპედია, ტ. 9, თბ., 1985. — გვ. 316.
ჟერარ ფილიპი

ჟერარ ფილიპი (ფრანგ. Gérard Philipe; დ. 4 დეკემბერი, 1922 — გ. 25 ნოემბერი, 1959) — ფრანგი მსახიობი. ჟერარ ფილიპი პროვანსში, ზღვისპირა ალპების დეპარტამენტის ქალაქ კანში დაიბადა, ფრანგული სისხლის გარდა მის ძარღვებში ერთი მეოთხედი ჩეხური სისხლიც ჩქეფდა — პაპა, დედის მხრიდან, ემიგრანტი იყო ჩეხეთიდან. ჟერარის სამსახიობო დებიუტი 1942 წელს, 19 წლის ასაკში შედგა ნიცის თეატრში, მას შემდეგ რაც სამსახიობო კურსები დაამთავრა. ერთი წლის შემდეგ მსახიობმა პირველი აღიარება მოიპოვა ალბერ კამიუს სპექტაკლ „კალიგულაში“ ნათამაშები როლით, რის შემდეგაც უამრავი მოწვევა მიიღო საფრანგეთის წამყვანი თეატრებიდან, 1944 წელს კი უკვე მისი კინოპრემიერაც შედგა ფილმში „Les Petites du Quai aux Fleurs“. ჟერარ ფილიპმა დიდი აღიარება მოიპოვა სტენდალის რომანების ეკრანიზაციებში მონაწილეობით — 1949 წელს „პარმის სავანე“ (La Chartreuse de Parme) და 1956 წელს „წითელი და შავი“ (Le Rouge et le Noir), თუმცა ფილიპი საერთაშორისო სექს-სიმბოლოს სტატუსს 1952 წელს კრისტიან-ჟაკის მიერ გადაღებულ სათავგადასავლო ფილმს „ფანფან-ტიტას“ (Fanfan La Tulipe) უნდა უმადლოდეს, სადაც მას პარტნიორობას იტალიელი სუპერვარსკვლავი ჯინა ლოლობრიჯიდა უწევდა. გარდაიცვალა ღვიძლის კიბოსგან 1959 წლის 25 ნოემბერს, პარიზში. სიკვდილიდან 31 წლის შემდეგ, 1990 წელს, საფრანგეთის კინოაკადემიის მიერ, კინოხელოვნებაში შეტანილი განსაკუთრებული წვლილისთვის გადაეცა სეზარი. შეგიძლიათ იხილოთ მედიაფაილები თემაზე „ჟერარ ფილიპი“ ვიკისაწყობში. ჟერარ ფილიპი კინოფილმების ინტერნეტ-მონაცემთა ბაზაში
გუნტრამი

ვიკისაწყობში არის გვერდი თემაზე: გუნტრამი წმინდა გუნტრამი (დ. დაახლოებით 530 — გ. 28 მარტი, 592) — ფრანკების მეფე 561—592 წლებში მეროვინგების დინასტიიდან. ხლოტარ I-ისა და ინგუნდას ვაჟი. სახელი გუნტრამი (ან გუნტეხრამნი) ფრანგულად ბრძოლის ყორანს ნიშნავს. ↑ გრიგოლ ტურელი, წიგნი IV // ფრანკთა ისტორია.
ემანუელ რივა

ემანუელ რივა (ფრანგ. Emmanuelle Riva; დ. 24 თებერვალი 1927 — გ. 27 იანვარი, 2017) — ფრანგი თეატრისა და კინოს მსახიობი. 2013 წელს მოიპოვა BAFTAს და სეზარის ჯილდოები შესრულებული როლისთვის ფილმში „სიყვარული“. კინოს ისტორიაში ყველაზე ასაკოვანი ნომინანტია ოსკარის პრემიაზე. დაიბადა შენიმენიში, ჟანა და ალფრედო რივას ოჯახში. მისი პაპა მამის მხრიდან წარმოშობით იტალიელი იყო. რივამ თავისი სამსახიობო კარიერა ქალაქ პარიზში დაიწყო. 1950-იანი წლებში როლებს იღებდა თეატრში, ხოლო 1957 წლიდან — კინოში იღებენ. სხვადასხვა დროს მონაწილეობა მიიღო ფილმებში: „ჰიროსიმა, ჩემო სიყვარულო“ (1959), „ლეონ მორენი, მღვდელი“ (1961), „სიყვარული“ (2012). გარდაიცვალა 2017 წლის 27 იანვარს პარიზში, 89 წლის ასაკში. ემანუელ რივა — ბიოგრაფია (ინგლისური) ემანუელ რივა კინოფილმების ინტერნეტ-მონაცემთა ბაზაში ↑ Youngest v oldest actress vie for Oscar as Lincoln leads the pack. The Times. ციტირების თარიღი: 2013-01-10. ↑ Quvenzhané Wallis v Emmanuelle Riva: Best actress Oscar contested by oldest and youngest ever nominees. The Independent. დაარქივებულია ორიგინალიდან — 2015-09-13. ციტირების თარიღი: 2013-01-10. ↑ Emmanuelle Riva, French icon who starred in Amour, dies aged 89. The Guardian (28 January 2017). ციტირების თარიღი: 28 January 2017.
ბურვილი

ბურვილი (ნამდვილი სახელი და გვარია ანდრე რობერ რემბური; ფრანგ. André Robert Raimbourg უფრო მეტად ცნობილი, როგორც ბურვილი (ფრანგ. Bourvil [buʁ'vil]); დ. 27 ივლისი 1917, პრეტო-ვიკმარი, საფრანგეთი, — გ. 23 სექტემბერი 1970, პარიზი) — ფრანგი მსახიობი და მომღერალი. პოპულარობა მოიპოვა კინოში შესრულებული კომედიური როლებით, განსაკუთრებით აღსანიშნავია ფილმები „დიდი გასეირნება“ (La Grande Vadrouille) და „დოყლაპია“ (Le Corniaud), რომლებშიც პარტნიორობას ცნობილი კომიკოსი ლუი დე ფიუნესი უწევდა. ბურვილი კინოფილმების ინტერნეტ-მონაცემთა ბაზაში
მიხეი

მიხეი (ნამდვილი სახელი სერგეი კრუტიკოვი; დ. 11 დეკემბერი, 1970, დონეცკი — გ. 27 ოქტომბერი, 2002, მოსკოვი) — რუსი მომღერალი და სიმღერის ავტორი. შესრულების სტილი — რეგი, რეპი, ჰიპ-ჰოპი და სოული. ყოფილი წევრი და თანადამფუძნებელი ჯგუფისა Bad Balance, ასევე წერდა ჯგუფისთვის მუსიკას. შემდგომში იყო დამფუძნებელი და ლიდერი ჯგუფისა Михей и Джуманджи - ჯგუფმა გამოუშვა ერთადერთი ალბომი Сука любовь. აღიარებულ იქნა, 1999 წლის რუსეთის ყველაზე პოპულარულ შემსრულებლად. სერგეი კრუტიკოვი დაიბადა 1970 წლის 11 დეკემბერს დონეცკში. პირველად მისი მუსიკით დაინტერესება სახლში აღმოჩენილი აკორდეონის მეშვეობით მოხდა. 2 წელიწადი ისწავლა მუსიკალურ სკოლაში, თუმცა მიატოვა. Bad Balance 1990 — Выше Закона 1994 — Налётчики Bad B 1996 — Чисто ПРО… 1998 — Город Джунглей Михей и Джуманджи 1999 — Сука любовь 2003 — Смысл прост (გამოცემულია მიხეის გარდაცვალების შემდგომ) სხვა 2000 — D.O.B. Community. 1992—1996 არქივი Михей и Джуманджи-ის ოფიციალური საიტი. დაარქივებული 2013-03-20 საიტზე Wayback Machine. Михей и Джуманджи Last.fm-ზე
ბუზიაშვილები

ბუზიაშვილი — ქართული გვარი. გვარის ფუძეა საკუთარი სახელი ბუზია. პირველად მოიხსენიება სოფელ ბორბალოში 1873 წელს. საქართველოში 568 ბუზიაშვილი ცხოვრობს. 276 კაცი და 292 ქალი. ქარელში 226, თბილისში 142, საგარეჯოში 47. ქართული გვარები. ბუზიაშვილები დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
ვალიშვილები

ვალიშვილი — ქართული გვარი. ამ გვარის ფუძე სიტყვა ვალს უკავშირდება. მამუკა ვალიშვილი მოხსენიებულია ჯავახიშვილების 1607 წლის ნასყიდობის წიგნში. საქართველოში 992 ვალიშვილი ცხოვრობს, 460 კაცი და 532 ქალი. თბილისში 255, გორში 223, რუსთავში 28, ქუთაისში 11. ქართული გვარები. ვალიშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
ავგაროზიშვილები

ავგაროზიშვილი — ქართული გვარი. ავგაროზიშვილები წინათ ავგაროზისძეები ყოფილან. საქართველოში 20 ავგაროზიშვილი ცხოვრობს. 10 კაცი და 10 ქალი. ყვარელში 14, თბილისში 4, თელავში 1 და ასევე 1 კაცი ცხოვრობს გურჯაანში. ქართული გვარები. ავგაროზიშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
კაკაშვილები

კაკაშვილი — ქართული გვარი. გვარის ფუძეა საკუთარი სახელი კაკა. 1721 წელს ქვემო ანტრაფში მოიხსენიება კაკაშვილი ბერუა. საქართველოში 1256 კაკაშვილი ცხოვრობს, 607 კაცი და 649 ქალი. თბილისში 228, ქარელში 215, სიღნაღში 209. ქართული გვარები, კაკაშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
ზუმბა (ჯგუფი)

ზუმბა, იგივე ზუმბალენდი — ქართული მუსიკალური ჯგუფი. დაარსდა 1994 წელს. შემადგენლობა დროდადრო იცვლებოდა, თუმცა უცვლელი რჩებოდა მისი მთავარი წევრი, ზაზა კორინთელი. 1994 წელს ჯგუფი აქტიურად მონაწილეობდა ქუჩის კონცერტებსა და ფესტივალებში. 1995 წელს გამოსცა სადებიუტო სტუდიური ალბომი მე ველოდები განთიადს და ჩაატარა კონცერტები საქართველოს სხვადასხვა ქალაქში. 1997 წელს ჯგუფის შემადგენლობა შეიცვალა. მისი წევრები მოღვაწეობდნენ პოლონეთში. ჯგუფში შედიოდნენ სხვა ეროვნებათა წარმომადგენლებიც (უკრაინა, პოლონეთი, ამერიკა). 2000 წელს პოლონეთში გამოიცა ჯგუფის მეორე ალბომი Project Union. თბილისში დაბრუნებული კოლექტივი თანამშრომლობდა ჯგუფებთან 33ა, ინსაითი, მთვარის კლუბი, აუტსაიდერი, Soft Eject, მწვანე ოთახი და სხვებთან. იმავე წელს მონაწილეობდა მოსკოვში გამართულ ფესტივალში „Мир на Кавказе“. 2001 წელს გამოიცა ჯგუფის მესამე ალბომი, ევრორემონტი, რომელიც შესამჩნევად სატირულ ხასიათს ატარებდა. იმ პერიოდში დიდი წარმატება მოიპოვეს ალბომის სიმღერებმა „ვაშლის გამყიდველო“ და „ფერხული“, ხოლო რამდენიმე წლის შემდეგ - „ბაია“-მ (რომელიც მანამდე უკვე იყო შეტანილი ჯგუფის პირველ ალბომში). 2003 წელს გაიმართა კოლექტივის კონცერტები საქართველოს რეგიონებში. ჟოლო, ზუმბას მეოთხე ალბომი, გამოვიდა 2004 წელს. ჯგუფმა მონაწილეობა მიიღო საზაფხულო ფესტივალში „არტ-გენი“ და ფესტივალ „ტრანსკავკასიაში“ (პოლონეთი). 2005 წელს კოლექტივი კვლავ გამოვიდა „არტ-გენზე“. აგრეთვე შედგა მისი გამოსვლა ფესტივალზე „Джаз в Старом Городе“ (მოსკოვი). 2006 წელს გამოიცა მეხუთე ალბომი ადილა, რასაც მოჰყვა გასტროლები კიევში, მოსკოვში და კვლავ საზაფხულო გამოსვლა ფესტივალ „არტ-გენზე“. მე ველოდები განთიადს (1995) Project Union (2000) ევრორემონტი (2001) ჟოლო (2004) ადილა (2006) MultiTest (2011) ბიოგრაფია Radio.ge-ზე[მკვდარი ბმული]
ბერინაშვილები

ბერინაშვილი — ქართული გვარი. გვარის ფუძეა საკუთარი სახელი ბერი. ბერინაშვილი მოიხსენიება 1823 წელს, ვაშლოვანში. საქართველოში 127 ბერინაშვილი ცხოვრობს, 54 კაცი და 73 ქალი. თბილისში 32, გორში 4. კასპში 1. ქართული გვარები. ბერინაშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
ჟამიერაშვილები

ჟამიერაშვილი — ქართული გვარი. გვარის ფუძეა საკუთარი სახელი ჟამიერა. საქართველოში 103 ჟამიერაშვილი ცხოვრობს, 44 კაცი და 59 ქალი. თბილისში 56, თელავში 33, ფოთში 5. ქართული გვარები. ჟამიერაშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
ასრათაშვილები

ასრათაშვილი — ქართული გვარი. გვარის ფუძეა საკუთარი სახელი ასრათა, რომელიც არაბული წარმოშობისაა და „ნატვრას“ ნიშნავს. ნაცვალი ასრათა 1705 წელს კათალიკოს დომენტი მეოთხის სათარხნოს წიგნშია მოხსენიებული. საქართველოში 161 ასრათაშვილი ცხოვრობს, 86 კაცი და 75 ქალი. თბილისში 41, თეთრი წყაროში 26, რუსთავში 26. ქართული გვარები. ასრათაშვილი დაარქივებული 2013-03-20 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.